Direktør i Vendsyssel Håndbold, Jan Hansen, er sygemeldt på ubestemt tid.

Direktør i Vendsyssel Håndbold, Jan Hansen, er sygemeldt på ubestemt tid. Det oplyser klubben på sin hjemmeside. Klubben skriver, at Jan Hansen har leveret en fantastisk indsats og kæmpet en brav kamp for at klubben skulle komme i ligaen. - Holdet er nu i ligaen og Jan har sammen med de mange dygtige folk i klubben den største del af æren for, at vi i Vendsyssel Håndbold er nået så langt, som vi er. Men indsatsen har også kostet på helbredet og det koster nu en pause fra klubben,  udtaler formanden Christian Carlsen. I direktørens fravær varetages opgaverne i klubben af bestyrelsen samt partnerkoordinator Søren Homann.